Små til middelsstore (3,5-6 millimeter), noe brede og flate, blanke løpebiller, gjerne svarte med gule tegninger på dekkvingene. Hodet er trapesformet med store, utstående fasettøyne. Antennene er litt lengre enn hode + pronotum. Pronotum er forholdsvis kort, omtrent dobbelt så bredt som langt, avrundet firkantet. Dekkvingene er nokså jevnbrede, noe bredere enn pronotum, uten tydelige punktrekker.